ಪ್ರೆಗ್ನೆನ್ಸಿ ಟೆಸ್ಟಿಂಗ್ ಕಿಟ್ ಪೋಸ್ಟ್ ಮಾಡಿ ಶಾಕ್ ಮೂಡಿಸಿದ ಸ್ಟಾರ್ ನಟಿಯರು

ಮಲಯಾಳಂ ಸಿನಿಮಾ ರಂಗಕ್ಕೆ ಈ ಇಬ್ಬರು ಸ್ಟಾರ್ ನಟಿಯರು ಇಂದು ಶಾಕ್ ಮೂಡಿಸಿದ್ದಾರೆ. ಮದುವೆ ಆಗದೇ ಇರುವ ಈ ಖ್ಯಾತ ತಾರೆಯರು ಪ್ರಗ್ನೆನ್ಸಿ ಕಿಟ್ ಅನ್ನು ಸೋಷಿಯಲ್ ಮೀಡಿಯಾದಲ್ಲಿ ಪೋಸ್ಟ್ ಮಾಡುವ ಮೂಲಕ ಅಚ್ಚರಿ ಮೂಡಿಸಿದ್ದರು. ಪ್ರೆಗ್ನೆನ್ಸಿ ಕಿಟ್ ಹಾಕಿ ಶಾಕ್ ಮೂಡಿಸಿರುವ ಇಬ್ಬರೂ ನಟಿಯರು ಕನ್ನಡ ಸಿನಿಮಾಗಳಲ್ಲಿ ನಟಿಸಿದ್ದಾರೆ.

ಕನ್ನಡದ ಅನೇಕ ಸಿನಿಮಾಗಳಲ್ಲಿ ನಟಿಸಿರುವ ಪಾರ್ವತಿ ಮೆನನ್ ಮತ್ತು ನಿತ್ಯಾ ಮೆನನ್ ಈ ರೀತಿ ಪೋಸ್ಟ್ ಮಾಡುವ ಮೂಲಕ ಅಚ್ಚರಿ ಮೂಡಿಸಿದ್ದಾರೆ.  ಪುನೀತ್ ರಾಜ್ ಕುಮಾರ್ ನಟನೆಯ ಮಿಲನಾ ಸಿನಿಮಾದ ಮೂಲಕ ಸ್ಯಾಂಡಲ್ ವುಡ್ ಪ್ರವೇಶ ಮಾಡಿದ್ದ ಮಲಯಾಳಿ ಚೆಲುವೆ ಪಾರ್ವತಿ ಮೆನನ್, ನಂತರ ಅನೇಕ ಭಾಷೆಯ ಚಿತ್ರಗಳಲ್ಲಿ ನಟಿಸಿದ್ದಾರೆ. ಇನ್ನೂ ಮದುವೆಯಾಗದ ಈ ತಾರೆ ಪ್ರೆಗ್ನೆನ್ಸಿ ಕಿಟ್ ಅನ್ನು ಇನ್ಸಸ್ಟಾದಲ್ಲಿ ಪೋಸ್ಟ್ ಮಾಡುವ ಮೂಲಕ ಅಭಿಮಾನಿಗಳಿಗೆ ಶಾಕ್ ನೀಡಿದ್ದಾರೆ. ಈ ಪೋಸ್ಟ್ ಹಾಕಿರುವ ಉದ್ದೇಶವನ್ನು ಹೇಳದೇ ಇರುವ ಕಾರಣಕ್ಕಾಗಿ ಸಖತ್ ಚರ್ಚೆ ನಡೆಯುತ್ತಿದೆ. ಇದನ್ನೂ ಓದಿ:ಗಂಧದ ಗುಡಿ ಅಬ್ಬರದ ನಡುವೆಯೂ ‘ಕಾಂತಾರ’ ಹೌಸ್ ಫುಲ್

ಜೋಶ್ ಸಿನಿಮಾದ ಮೂಲಕ ಬಣ್ಣದ ಪ್ರಪಂಚಕ್ಕೆ ಕಾಲಿಟ್ಟ ನಿತ್ಯಾ ಮೆನನ್ ಕೂಡ ಇಂಥದ್ದೇ ಪೋಸ್ಟ್ ಮಾಡಿದ್ದಾರೆ. ಇವರೂ ಕೂಡ ಪ್ರೆಗ್ನೆನ್ಸಿ ಕಿಟ್ ಅನ್ನು ಸಾಮಾಜಿಕ ಜಾಲತಾಣದಲ್ಲಿ ಪೋಸ್ಟ್ ಮಾಡಿದ್ದಾರೆ.  ನಿತ್ಯಾ ಕೂಡ ಮದುವೆ ಆಗದೇ ಇರುವ ಕಾರಣಕ್ಕಾಗಿ ಈ ಪೋಸ್ಟ್ ಮತ್ತಷ್ಟು ಗೊಂದ ಸೃಷ್ಟಿ ಮಾಡಿದೆ. ನಿತ್ಯಾ ಕೂಡ ಈ ಕುರಿತು ಸವಿವರವಾಗಿ ಏನನ್ನೂ ಹೇಳಿಲ್ಲ. ಹಾಗಾಗಿ ಮೆನನ್ ಚೆಲುವಿಯರ ನಿಗೂಢ ನಡೆ ಕುತೂಹಲ ಮೂಡಿಸಿದೆ.

ಪಾರ್ವತಿ ಮೆನನ್ ಮತ್ತ ನಿತ್ಯಾ ಮೆನನ್ ಪೋಸ್ಟ್ ಒಂದೇ ಆಗಿರುವುದರಿಂದ ಇದೊಂದು ಜಾಹೀರಾತಾ ಅಥವಾ ಸಿನಿಮಾ ಬಗೆಗಿನ ಪ್ರಮೋಷನ್ನಾ? ಎನ್ನುವ ಅನುಮಾನ ಕೂಡ ಮೂಡಿದೆ. ಮದುವೆ ಆಗದೇ ಇರುವ ಕಾರಣಕ್ಕಾಗಿ ಇವರು ಇಂತಹ ಜಾಹೀರಾತಿನಲ್ಲಿ ನಟಿಸಬೇಕಿತ್ತಾ ಎನ್ನುವ ಪ್ರಶ್ನೆಯನ್ನೂ ಅಭಿಮಾನಿಗಳು ಹಾಕಿದ್ದಾರೆ. ಒಟ್ಟಿನಲ್ಲಿ ಈ ನಟಿಯರು ಏನು ಹೇಳುವುದಕ್ಕೆ ಹೊರಟಿದ್ದಾರೆ ಎನ್ನುವುದು ಸದ್ಯಕ್ಕಿರುವ ಕುತೂಹಲ.

Live Tv
[brid partner=56869869 player=32851 video=960834 autoplay=true]